Անձամբ ես ժամանակին դեմ էի անգամ Լենինի արձանը հանելուն՝ պատմական անցյալի դեմ վանդալիզմով չի կարելի պայքարել եւ պատմությունից պետք է դասեր քաղել ու մտածողության հեղափոխություն անել, ոչ թե բոլշեւիկյան։ Մանավանդ այնպես չէ, որ Սերժ Սարգսյանի հետ նրա բոլոր թիմակիցներն ու համախոհները, նրա տարեկիցներն ու բոլոր «մեղավորներն» են հեռանում։ Պետք էլ չէ, ի վերջո՝ մարդիկ պետք է ապրեն եւ աշխատեն, անգամ եթե նրանք «հանցավոր կլանի» անդամ են եղել։